ai4bharat/Pralekha huggingface dataset:
সংস্কৃতিমন্ত্রক
কলকাতায় করোনা ভাইরাসের ওপর জনসচেতনতামূলক উদ্যোগ
কলকাতা, ১৪ ফেব্রুয়ারি, ২০২০
কলকাতায় করোনা ভাইরাসের বিষয়ে সচেতনতা গড়ে তোলার লক্ষ্যে সম্প্রতি বিজ্ঞান সংগ্রহশালাগুলির জাতীয় পর্ষদের উদ্যোগে দুটি অনুষ্ঠানের আয়োজন করা হয়। সায়েন্সসিটিতে ৭ ফেব্রুয়ারি করোনা ভাইরাসের বিষয়ে একটি প্রদর্শনীর আয়োজন করা হয়। এই প্রদর্শনীতে ইউনেস্কোর প্রাক্তন উপদেষ্টা, ইন্ডিয়া হাউসের নির্দেশক ডঃ বিকাশ সি সান্যাল একটি মতবিনিময় কর্মসূচিতে যোগ দেন, যেখানে শহরের বিভিন্ন স্কুলের ছাত্রছাত্রীরা ছাড়াও বিশেষজ্ঞরা উপস্থিত ছিলেন। সায়েন্সসিটির নির্দেশক শ্রী শুভব্রত চৌধুরী অনুষ্ঠানে উপস্থিত সকলের কাছে আবেদন রাখেন, তাঁরা যেন এই আলোচনাসভার বিষয়গুলি তাঁদের পরিচিতদের সঙ্গে ভাগ করে নেন। এই প্রদর্শনীটি চলবে ৮ মার্চ পর্যন্ত।
অপর এক অনুষ্ঠানে বিড়লা কারিগরি ও প্রযুক্তি সংগ্রহশালা  আজ নোভেল করোনা ভাইরাস নিয়ে একটি আলোচনাচক্রের আয়োজন করে। এই অনুষ্ঠানে কলকাতার অল ইন্ডিয়া ইন্সটিটিউট অফ হাইজিন অ্যান্ড পাবলিক হেলথ্ – এর হেলথ্ প্রমোশন অ্যান্ড এডুকেশন দপ্তরের ডাইরেক্টর-প্রফেসর ডঃ মধুমিতা দোবে, জনস্বাস্থ্য প্রশাসন দপ্তরের ডাইরেক্টর-প্রফেসর ডঃ রমেন্দ্র নারায়ণ চৌধুরী, ইন্ডিয়ান ডায়াটেটিক অ্যাসোসিয়েশনের ভাইস প্রেসিডেন্ট ও পুষ্টিবিদ শ্রীমতী মিতালি পালধি উপস্থিত ছিলেন। এই অনুষ্ঠানে যোধপুর পার্ক বয়েস স্কুল, প্রান্তপল্লী বালিকা বিদ্যালয়, কসবা চিত্তরঞ্জন হাইস্কুল, লেডি ব্রেবোর্ন কলেজ এবং বিজয়গড় জ্যোতিষ রায় কলেজের ২১০ জন ছাত্রছাত্রী উপস্থিত ছিলেন। আলোচনায় এই নতুন ভাইরাসটির বিষয়ে বিভিন্ন বৈজ্ঞানিক তথ্যের আদান-প্রদান ছাড়াও একটি প্রশ্নোত্তরপর্বের আয়োজন করা হয়।
SSS/CB/SB
(Visitor Counter : 16
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১৪ জুন, ২০২১
ভারতে সুস্পষ্টভাবে করোনায় আক্রান্তের সংখ্যা কমে ৯ লক্ষ ৭৩ হাজার ১৫৮
দেশে ৬৬ দিন পর সুস্পষ্টভাবে করোনায় আক্রান্তের সংখ্যা কমে ১০ লক্ষের নীচে
ভারতে গত ২৪ ঘণ্টায় নতুন করে আক্রান্তের সংখ্যা ৭০ হাজার ৪২১; ৭৪ দিন পর যা সর্বনিম্ন
দেশে এখনও পর্যন্ত মোট সুস্থতার সংখ্যা ২ কোটি ৮১ লক্ষ ৬২ হাজার ৯৪৭
দেশে গত ২৪ ঘণ্টায় করোনামুক্ত হয়েছেন ১ লক্ষ ১৯ হাজার ৫০১ জন
সুস্থতার সংখ্যা লাগাতার ৩২ দিন দৈনিক আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৫.৪৩ শতাংশ
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে এই হার ৪.৫৪ শতাংশ
দৈনিক আক্রান্তের হার ৪.৭২ শতাংশ, যা পরপর ২১ দিন ১০ শতাংশের নীচে
নমুনা পরীক্ষার হার লক্ষ্যণীয়ভাবে বৃদ্ধি পেয়েছে – দেশে ৩৭ কোটি ৯৬ লক্ষেরও বেশি নমুনা পরীক্ষা
দেশব্যাপী টিকাকরণ অভিযানের আওতায় এখনও পর্যন্ত ২৫ কোটি ৪৮ লক্ষ টিকার ডোজ দেওয়া হয়েছে
CG/BD/SB
(Visitor Counter : 97
তথ্যওসম্প্রচারমন্ত্রক
ইউটিউবে অজস্র ভ্রান্ত তথ্য পরিবেশনের বিরুদ্ধে ভারত সরকার কঠোর ব্যবস্থা নিয়েছে
মিথ্যে খবর ছড়ানোর জন্য পিআইবি-র তথ্য যাচাই ইউনিট তিনটি ইউটিউব চ্যানেলকে শনাক্ত করেছে
ভারতের সুপ্রিম কোর্ট, ভারতের প্রধান বিচারপতি এবং ভারতের প্রধানমন্ত্রী সম্পর্কে অসত্য ভিডিও লক্ষাধিক মানুষ দেখেছেন বলে পিআইবি-র তথ্য যাচাই ইউনিট তুলে ধরেছে
ভারতের নির্বাচন কমিশন এবং ইলেক্ট্রনিক ভোট যন্ত্র সম্পর্কেও ভুয়ো তথ্য ছড়ানো হয়েছে
পিআইবি যে সব ইউটিউব চ্যানেলগুলির তথ্য যাচাই করেছে তাদের প্রায় ৩৩ লক্ষ গ্রাহক রয়েছে এবং ৩০ কোটি বারেরও বেশি সে সব জিনিস দেখা হয়েছে
নয়াদিল্লি, ২০ ডিসেম্বর, ২০২২
ভারতে ভুল তথ্য ছড়ানোর জন্য ৪০ দফা তথ্য যাচাইয়ের পর পিআইবি-র তথ্য যাচাই ইউনিট তিনটি ইউটিউব চ্যানেলকে শনাক্ত করেছে। এইসব ইউটিউব চ্যানেলগুলির ৩৩ লক্ষ গ্রাহক রয়েছে এবং এদের ছড়ানো অসত্য ভিডিও ৩০ কোটি বারেরও বেশি দেখা হয়েছে।
ব্যক্তিগতভাবে সামাজিক মাধ্যমে ভুয়ো দাবি প্রচারকে শনাক্তকরণের পাশাপাশি এই প্রথমবার পিআইবি সমগ্র ইউটিউব চ্যানেলগুলিকে তুলে ধরেছে। পিআইবি-র তথ্য যাচাইয়ের মাধ্যমে ইউটিউব চ্যানেলগুলিকে নিম্নলিখিতভাবে দেখানো হল :
|
|
ক্রমিক সংখ্যা
|
|
ইউটিউব চ্যানেলগুলির নাম
|
|
গ্রাহক
|
|
কতবার দেখা হয়েছে
|
|
১)
|
|
নিউজ হেডলাইন্স
|
|
৯.৬৭ লক্ষ
|
|
৩১ কোটি ৭৫ লক্ষ ৩২ হাজার ২৯০
|
|
২)
|
|
সরকারি আপডেট
|
|
২২.৬ লক্ষ
|
|
৮ লক্ষ ৮৩ হাজার ৫৯৪
|
|
৩)
|
|
আজতক লাইভ
|
|
৬৫.৬ হাজার
|
|
১ কোটি ২৫ লক্ষ ৪ হাজার ১৭৭
এইসব ইউটিউব চ্যানেলগুলি ভুল খবর ছড়াচ্ছে এবং ভারতের মহামান্য সুপ্রিম কোর্ট, ভারতের মহামান্য প্রধান বিচারপতি, সরকারি প্রকল্প, ইলেক্ট্রনিক ভোট যন্ত্র , কৃষি ঋণ মকুব নিয়ে ভুয়ো খবর ছড়াচ্ছে এবং এইসব বিষয়গুলি সম্পর্কে স্পর্শকাতর দাবি প্রচার করছে। দৃষ্টান্ত স্বরূপ মিথ্যে খবরগুলি হল যেমন; সুপ্রিম কোর্ট নির্দেশ দিয়েছে যে ভবিষ্যৎ নির্বাচনগুলি ব্যালট পেপারে হবে, যাদের ব্যাঙ্ক অ্যাকাউন্ট, আধার কার্ড, প্যান কার্ড রয়েছে সরকার তাদের টাকা দিচ্ছে, ইভিএম নিষিদ্ধ করা হচ্ছে ইত্যাদি।
এইসব ইউটিউব চ্যানেলগুলিকে পরখ করে দেখা গেছে যে থাম্বনেলের মাধ্যমে টিভি চ্যানেলের লোগো এবং নিউজ অ্যাঙ্কারের ছবি তুলে ধরে এমনভাবে মিথ্যে খবর ছড়াচ্ছে যাতে যারা তা দেখছেন তাদের মনে হচ্ছে খবরটা ঠিক। এইসমস্ত চ্যানেলগুলি তাদের প্রদর্শিত ভিডিও-র সঙ্গে বিজ্ঞাপন দিচ্ছেন এবং ইউটিউবে মিথ্যে তথ্য পরিবেশন করে জনমত আদায় করছে।
গত এক বছরে পিআইবি-র তথ্য যাচাই ইউনিটের তুলে ধরা এই তথ্যের ভিত্তিতে তথ্য ও সম্প্রচার মন্ত্রক ১০০রও বেশি ইউটিউব চ্যানেলকে বন্ধ করে দিয়েছে।
PG/AB/NS
(
প্রধানমন্ত্রীরদপ্তর
উত্তরাখন্ডের চামোলিতে এক মর্মান্তিক দুর্ঘটনায় বিদ্যুৎস্পৃষ্ট হয়ে বহু মানুষের প্রাণহানির ঘটনায় গভীর শোকপ্রকাশ করেছেন প্রধানমন্ত্রী
নতুন দিল্লি, ১৯ জুলাই, ২০২৩
প্রধানমন্ত্রী শ্রী নরেন্দ্র মোদী উত্তরাখন্ডের চামোলিতে এক মর্মান্তিক দুর্ঘটনায় বিদ্যুৎস্পৃষ্ট হয়ে বহু মানুষের প্রাণহানির ঘটনায় গভীর শোকপ্রকাশ করেছেন। আহতদের দ্রুত আরোগ্য কামনা করেছেন তিনি। রাজ্য সরকারের আওতাধীন স্থানীয় প্রশাসন ক্ষতিগ্রস্তদের সবরকমভাবে সহায়তা করছে বলে তিনি জানান।
এক ট্যুইটে প্রধানমন্ত্রীর দপ্তর বলেছে;
“অত্যন্ত দুঃখজনক! উত্তরাখন্ডের চামোলির দুর্ঘটনায় আমি খুব দুঃখিত। শোকসন্তপ্ত পরিবারগুলির প্রতি সমবেদনা জানাই এবং আহতদের দ্রুত আরোগ্য কামনা করি। রাজ্য সরকারের আওতাধীন স্থানীয় প্রশাসন ক্ষতিগ্রস্তদের সবরকমভাবে সহায়তা করছে : PM @narendramodi।”
CG/PM/AS
(
সারওরসায়নমন্ত্রক
রাজ্য ও কেন্দ্র শাসিত অঞ্চলগুলির জন্য অ্যাম্ফোটেরিসিন-বির আরো ২৯,২৫০টি ভয়েল বরাদ্দ
২৪শে মে ১৯,৪২০টি অ্যাম্ফোটেরিসিন-বির ভয়েল বরাদ্দ করা হয়েছে
নতুনদিল্লি, ২৬শে মে, ২০২১
কেন্দ্রীয় সার ও রসায়নমন্ত্রী শ্রী ডি ভি সদানন্দ গৌড়া রাজ্য ও কেন্দ্র শাসিত অঞ্চলগুলির জন্য আজ মিউকোরমাইকোসিসের চিকিৎসায় ব্যবহৃত অ্যাম্ফোটেরিসিন-বির আরো ২৯,২৫০টি ভয়েল বরাদ্দর কথা ঘোষণা করেছেন।
এর আগে ২৪শে মে অ্যাম্ফোটেরিসিন-বির আরো ১৯,৪২০টি ভয়েল বরাদ্দর কথা ঘোষণা করা হয়। ২১শে মে অ্যাম্ফোটেরিসিন-বির ২৩,৬৮০টি ভয়েল দেশের নানা প্রান্তে সরবরাহ করা হয়েছিল।
CG/CB
(Visitor Counter : 146
প্রতিরক্ষামন্ত্রক
ভারতীয় নৌবাহিনী সাথে রাশিয়ার নৌবাহিনীর মহড়া 'পাসেক্স'
নতুন দিল্লি, ১৬ জানুয়ারি, ২০২২
ভারতীয় নৌবাহিনীর দেশীয় পদ্ধতিতে নকশা করে নির্মিত গাইডেড ক্ষেপণাস্ত্র ধ্বংসকারী যুদ্ধজাহাজ আইএনএস কোচি, ১৪ ই জানুয়ারি, ২০২২-এ আরব সাগরে রাশিয়ান ফেডারেশন নৌবাহিনীর আর এফ এস অ্যাডমিরাল ট্রিবিউটস'য়ের সাথে যৌথ মহড়া করেছে।
এই মহড়ার মাধ্যমে দুই দেশের নৌবাহিনীর মধ্যে সমন্বয় ও পারস্পরিক কর্মদক্ষতা প্রদর্শন করা হয়েছে। এই মহড়ার আওতায় কৌশল প্রদর্শনসহ হেলিকপ্টার অপারেশন এবং নৌযান সম্পর্কিত কার্যক্রম অন্তর্ভুক্ত করা হয়েছিল।
CG/SB
(Visitor Counter : 142
মানবসম্পদবিকাশমন্ত্রক
আগামী প্রজন্মকে উৎসাহ দিতে অনুশীলন সমিতি সংক্রান্ত তথ্যাদি এনসিএফ-এর অন্তর্ভুক্ত করার কথা বললেন শ্রী ধর্মেন্দ্র প্রধান
নয়াদিল্লি, ২৪ জুলাই, ২০২২
কেন্দ্রীয় শিক্ষা ও দক্ষতা উন্নয়ন মন্ত্রী শ্রী ধর্মেন্দ্র প্রধান বলেছেন, ঔপনিবেশিক শাসনকে উৎখাত করতে গোপন বিপ্লবী সংগঠন অনুশীলন সমিতি, যেটি বাংলা থেকে কাজ করতো, বিংশ শতাব্দীতে ভারতের স্বাধীনতা সংগ্রামে এটি গুরুত্বপূর্ণ ভূমিকা পালন করেছে। সাহসিকতা, ত্যাগ ও অনুপ্রেরণার স্মারকে তিরঙ্গা পতাকা উত্তোলন করেন শ্রী প্রধান। তিনি বলেন, সতীশ চন্দ্র, প্রমথ মিত্র, অরবিন্দ ঘোষ এবং সরলা দেবী দ্বারা প্রতিষ্ঠিত অনুশীলন সমিতি পবিত্র বঙ্গভূমিতে বেশ কয়েকটি উল্লেখযোগ্য প্রতিষ্ঠানের অন্যতম ছিল। জাতীয়তাবাদী লেখা, স্বদেশীর উপর ভিত্তি করে প্রকাশনা সেই সময় জাতীয় ভাবাদর্শকে উদ্বুদ্ধ করতে গুরুত্বপূর্ণ ভূমিকা পালন করেছিল। তিনি আরও বলেন যে, দেশবন্ধু চিত্তরঞ্জন দাস, সুরেন্দ্রনাথ ঠাকুর, যতীন্দ্রনাথ মুখোপাধ্যায়, বাঘাযতীনের মতো স্বনামধন্য ব্যক্তিত্ব এই অনুশীলন সমিতিতে যুক্ত ছিলেন। এই সমিতির প্রাক্তন ছিলেন হেডগেওয়ার। তিনি বলেন, অমৃত মহোৎসবে এইসব বরেণ্য ব্যক্তিত্বের প্রতি শ্রদ্ধা প্রদর্শনে, নিজেকে আশীর্বাদধন্য বলে মনে হচ্ছে। এনসিইআরটি এবং অন্য শিক্ষা ক্ষেত্রে বিশেষত, নতুন ন্যাশনাল কারিকুলাম ফ্রেমওয়ার্ক -এ অনুশীলন সমিতি সংক্রান্ত আরও বেশি করে তথ্য সন্নিবেশ করার কথা বলেন তিনি। পাঠ্যপুস্তকে অনুশীলন সমিতির কার্যকারিতা সংক্রান্ত গুরুত্বপূর্ণ তথ্য আগামী প্রজন্মকে অনুপ্রাণিত করবে বলে শ্রী প্রধান মন্তব্য করেন।
PG/AB/SB
(Visitor Counter : 104
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা ২০২০-২১ অর্থবর্ষে ফসফটিক এবং পটাসিক  সারের জন্য পরিপোষক ভিত্তিক ভর্তুকি  হার নির্ধারণের অনুমোদন দিয়েছে
নতুন দিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি ২০২০-২০২১ অর্থবর্ষে ফসফটিক এবং পটাসিক  সারের জন্য পরিপোষক ভিত্তিক ভর্তুকি  হার নির্ধারণের অনুমোদন দিয়েছে।
এনবিএসের জন্য গৃহীত হারগুলি নিম্নরূপ:
প্রতি কেজি ভর্তুকির হার 
এন-- ১৮.৭৮৯
পি--১৪.৮৮৮
কে--১০.১১৬
এস--২.৩৭৪
কেন্দ্রীয় মন্ত্রিসভার অর্থনৈতিক বিষয়ক কমিটি এনবিএস প্রকল্পের আওতায় অ্যামোনিয়াম ফসফেট  নামে একটি জটিল সারকে অন্তর্ভুক্তির অনুমোদন দিয়েছে।
২০২০-২১ অর্থবর্ষে ফসফটিক এবং পটাসিক সারে ভর্তুকি ব্যয় হবে আনুমানিক ২২,১৮৬.৫৫, কোটি টাকা।
ফসফটিক এবং পটাসিক সারের ক্ষেত্রে সার সংস্থাগুলিকে কেন্দ্রীয় মন্ত্রিসভার অর্থনীতি বিষয়ক কমিটি অনুমোদিত হারে ভর্তুকি দেওয়া হবে।
(CG/SS
মানবসম্পদবিকাশমন্ত্রক
শিক্ষকদের যোগ্যতা পরীক্ষায় উত্তীর্ণ শংসাপত্রের মেয়াদকাল ৭ বছর থেকে বাড়িয়ে আজীবন করা হয়েছে – শ্রী রমেশ পোখরিয়াল নিশাঙ্ক
নতুন দিল্লি, ৩ জুন, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক ঘোষণা করেছেন যে, ২০১১ সাল থেকে শিক্ষকদের যোগ্যতা নির্ণায়ক পরীক্ষায় উত্তীর্ণ শংসাপত্রের মেয়াদ ৭ বছর থেকে বাড়িয়ে আজীবন করার সিদ্ধান্ত নিয়েছে সরকার । ইতিমধ্যে যেসব প্রার্থীর শংসাপত্রের মেয়াদ ৭ বছর অতিবাহিত হয়েছে, তাদের ক্ষেত্রে নতুন করে টেট শংসাপত্র দেওয়ার জন্য সংশ্লিষ্ট রাজ্য ও কেন্দ্রশাসিত অঞ্চলের সরকারকে প্রয়োজনীয় পদক্ষেপ নিতে বলেছেন তিনি ।
শ্রী পোখরিয়াল বলেছেন, শিক্ষকতা ক্ষেত্রে কর্মজীবন গড়ে তুলতে আগ্রহী প্রার্থীদের কর্মসংস্থান বৃদ্ধির ক্ষেত্রে এটি একটি ইতিবাচক পদক্ষেপ হবে ।
বিদ্যালয়ে শিক্ষক হিসেবে একজন ব্যক্তির নিয়োগের যোগ্যতা নির্ণায়ক হিসেবে টেট পরীক্ষায় উত্তীর্ণ হওয়া বাধ্যতামূলক । ন্যাশনাল কাউন্সিল ফর টিচার এডুকেশন -এর ২০১১ সালের ১১-ই ফেব্রুয়ারি জারি করা নির্দেশিকা অনুযায়ী প্রতিটি রাজ্য সরকারকে বিদ্যালয়ে শিক্ষক নিয়োগের ক্ষেত্রে টেট পরীক্ষা পরিচালনা করা এবং টেট উত্তীর্ণ প্রার্থীদের ৭ বছরের মেয়াদে টেট শংসাপত্র প্রদান করতে বলা হয় ।
CG/SS/RAB
(Visitor Counter : 192
প্রধানমন্ত্রীরদপ্তর
ইজরায়েলের প্রধানমন্ত্রীর সঙ্গে টেলিফোনে কথা প্রধানমন্ত্রী মোদীর
নয়াদিল্লি, ৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ইজরায়েলের প্রধানমন্ত্রী বেঞ্জামিন নেতানিয়াহু-র সঙ্গে টেলিফোনে কথা বলেছেন।
এক ট্যুইট বার্তায় প্রধানমন্ত্রী বলেন :
“প্রধানমন্ত্রী @netanyahu-র সঙ্গে কথা বলেছি। ভারত-ইজরায়েল বহুপাক্ষিক সম্পর্ক আরও মজবুত করার নানান পন্থা-পদ্ধতি নিয়ে আলোচনা হয়েছে। উদ্ভাবন ক্ষেত্রে অংশীদারিত্ব বাড়ানোর বিষয়ে এবং প্রতিরক্ষা ও নিরাপত্তা ক্ষেত্রে সহযোগিতা বাড়াতেও মতবিনিময় করেছি।”
PG/PM/DM/
(
অসামরিকবিমানপরিবহণমন্ত্রক
আখের জমিতে পোকামাকড় ও রোগ নিয়ন্ত্রণে ইন্ডিয়ান ইন্সটিটিউট অফ সুগারকেন রিসার্চ প্রতিষ্ঠানকে ড্রোন ব্যবহারে অনুমতি
নয়াদিল্লি, ১১ মার্চ ২০২১
কেন্দ্রীয় অসামরিক বিমান পরিবহণ মন্ত্রক ও অসামরিক বিমান পরিবহণ সংক্রান্ত মহানির্দেশক  লক্ষ্ণৌর ইন্ডিয়ান ইন্সটিটিউট অফ সুগারকেন রিসার্চ  প্রতিষ্ঠানকে আখ চাষের জমিতে পোকামাকড় ও রোগ নিয়ন্ত্রণে কীটনাশক প্রয়োগের ক্ষেত্রে ড্রোন প্রযুক্তি ব্যবহারে অনুমতি দেওয়া হয়েছে। আইআইএসআর প্রতিষ্ঠান যেদিন অনুমতিপত্র পাবে অথবা ডিজিটাল স্কাই প্ল্যাটফর্ম চালু হওয়ার আগে পর্যন্ত ড্রোন প্রযুক্তি ব্যবহার করতে পারবে। প্রতিষ্ঠানটি আগামী ৩০ নভেম্বর পর্যন্ত ড্রোন প্রযুক্তি ব্যবহার করতে পারবে। তবে, এই প্রযুক্তি ব্যবহারের ক্ষেত্রে একাধিক শর্ত ও সীমাবদ্ধতা রয়েছে। কোনও ক্ষেত্রে শর্তাবলী বা সীমাবদ্ধতার লঙ্ঘন ঘটলে প্রতিষ্ঠানটির বিরুদ্ধে মন্ত্রক এবং ডিজিসিএ – এর পক্ষ থেকে উপযুক্ত ব্যবস্থা গ্রহণ করা হবে। এমনকি, প্রয়োজনে ড্রোন প্রযুক্তি ব্যবহারের অনুমতিও বাতিল হবে।
আইআইএসআর প্রতিষ্ঠানটিকে ড্রোন প্রযুক্তি ব্যবহারের জন্য স্থানীয় প্রশাসন, প্রতিরক্ষা মন্ত্রক, স্বরাষ্ট্র মন্ত্রক, ভারতীয় বিমানবাহিনীর কাছ থেকে প্রয়োজনীয় ছাড়পত্র, ভারতীয় বিমানবন্দর কর্তৃপক্ষ এবং কৃষি মন্ত্রকের কাছ থেকে আগাম অনুমতি নিতে হবে। ড্রোন প্রযুক্তি ব্যবহারের জন্য আইআইএসআর মেসার্স জেনারেল অ্যারোনটিক্স সংস্থাকে দায়িত্ব দিয়েছে। প্রতিষ্ঠানটি আখের জমিতে পোকামাকড় ও রোগ নিয়ন্ত্রণে কীটনাশক প্রয়োগের ক্ষেত্রে ড্রোন প্রযুক্তি হিসাবে কেবল দূর-নিয়ন্ত্রিত বিশেষ এয়ারক্র্যাফট সিস্টেম  ব্যবহার করতে পারবে। কেবল সুনির্দিষ্ট এলাকাতে এই পদ্ধতির প্রয়োগ করা যাবে। অবশ্য, ব্যবহারের জন্য যে ড্রোন কাজে লাগানো হবে, সেগুলির অ্যাকনলেজমেন্ট নম্বর থাকতে হবে। এই নম্বরের ভিত্তিতেই ড্রোন ব্যবহারে অনুমতি মিলবে।
আইআইএসআর প্রতিষ্ঠানকে ড্রোন প্রযুক্তি ব্যবহারের জন্য অভিজ্ঞ পেশাদারদের কাজে লাগাতে হবে, যাতে সুনির্দিষ্ট এলাকাতেই ড্রোনকে প্রয়োজন মতো পরিচালনা করা যায়। অভিজ্ঞ ঐ পেশাদারকে প্রত্যেকবার ড্রোন ব্যবহারের খতিয়ান লিপিবদ্ধ করে রাখতে হবে এবং এই খতিয়ান ডিজিসিএ – এর পক্ষ থেকে চাওয়া হলে তা পাঠাতে হবে। সূর্যোদয় থেকে সূর্যাস্ত পর্যন্ত ড্রোন ব্যবহারের অনুমতি দেওয়া হয়েছে এবং সর্বাধিক ভূমি থেকে ২০ ফুট উচ্চতায় ড্রোন ব্যবহার করা যাবে। দূর-নিয়ন্ত্রিত বিশেষ এয়ারক্র্যাফট সিস্টেম ব্যবহারের সময় কীটনাশক বাদে অন্য কোনও ভারি বস্তু বা বিপজ্জনক সামগ্রী বয়ে নিয়ে যাওয়া চলবে না। এমনকি, যে এলাকা জুড়ে ড্রোনের ব্যবহার হবে, সেখানে অযাচিত ব্যক্তির প্রবেশ সম্পূর্ণভাবে নিষিদ্ধ করতে হবে। ড্রোন প্রযুক্তি ব্যবহারের সময় আইআইএসআর প্রতিষ্ঠানকে সাধারণ মানুষের সুরক্ষা, নিরাপত্তা ও গোপনীয়তা রক্ষার পাশাপাশি, যে উদ্দেশ্যে এই প্রযুক্তিকে কাজে লাগানো হচ্ছে, তার সম্পূর্ণ সদ্ব্যবহার সুনিশ্চিত করতে হবে। যে কোনও ধরনের অবাঞ্ছিত ঘটনার দায় ডিজিসিএ বহন করবে না। ড্রোন প্রযুক্তি ব্যবহারের সময় দুর্ভাগ্যজনকভাবে কোনও দুর্ঘটনা ঘটলে বা সম্পত্তির ক্ষয়ক্ষতি হলে তার দায় আইআইএসআর-কে নিতে হবে। প্রতিষ্ঠানটিকে এবং ড্রোন প্রযুক্তি ব্যবহারের দায়িত্বে থাকা মেসার্স জেনারেল অ্যারোনটিক্স সংস্থাকে ড্রোন ব্যবহারের সময় যে কোনও ধরনের আইনি বা আইন বহির্ভূত ঘটনার বিষয়ে ডিজিসিএ-কে জানাতে হবে। একইভাবে, অযাচিতভাবে কোনও দুর্ঘটনা ঘটলে সে সম্পর্কেও ৪৮ ঘণ্টার মধ্যে পূর্ণাঙ্গ বিবরণ সহ ডিজিসিএ-কে অবগত করতে হবে। নিরাপত্তার স্বার্থে ডিজিসিএ-কে আগাম ড্রোন ব্যবহারের সময় ও দিনক্ষণ জানিয়ে দিতে হবে। ডিজিসিএ সেই অনুসারে আইআইএসআর প্রতিষ্ঠানকে ড্রোন ব্যবহারের অনুমতি দেবে।
যুবওক্রীড়াবিষয়কমন্ত্রক
পশ্চিমবঙ্গের বরিষ্ঠ আয়কর আধিকারিক প্রথম ভারতীয় হিসেবে মাউন্ট নুপৎসে-তে আরোহন করলেন
কলকাতা, ১৪ মে, ২০২২
আয়কর দফতরের ডেপুটি কমিশনার শ্রী দেবাশিস বিশ্বাস পশ্চিমবঙ্গ তথা ভারতের প্রথম ব্যক্তি হিসেবে মাউন্ট নুপৎসে  আরোহণ করলেন । এটি নেপালি হিমালয়ের মহালাঙ্গুর হিমলের খুম্বু অঞ্চলে অবস্থিত । মাউন্ট এভারেস্টের ২ কিলোমিটার পশ্চিম, দক্ষিণ-পশ্চিমে এর স্থিতি। শ্রী বিশ্বাস ১০ মে ২০২২ বেলা ১১-টার সময় মাউন্ট নুপৎসের শীর্ষ আরোহণের জন্য যাত্রা শুরু করেন । দুজন শেরপা নিয়ে তাঁর যাত্রা শুরু হয় । শ্রী বিশ্বাস টেলিফোনে জানালেন বরফের খাড়া দেওয়াল থাকায় এই পথটি পর্বতারোহণের পক্ষে অনেকটাই বিপদজনক । তিনি পরদিন, অর্থাৎ, ১১ মে নুপৎসের চূড়ায় পৌঁছান। শীর্ষে দেড় ঘণ্টা ছিলেন শ্রী বিশ্বাস । তারপর ১২ মে এভারেস্টের বেসক্যাম্পে নেমে আসেন তিনি।
কৃতী পর্বাতারোহী শ্রী বিশ্বাসের হাতে গভীর ক্ষত হয় অন্য আরোহীর আংটায় আঘাত লেগে । তৎসত্ত্বেও তিনি মাউন্ট নুপৎসে-তে আরোহণ করতে সক্ষম হন । যাত্রাকালে তিনি দেখেছেন কীভাবে তুষারধ্বসে একটি শিবির ধ্বংস হয়ে গেল ।
এরআগে শ্রী বিশ্বাস কয়েকটি ৮ হাজার মিটারের শিখর আরোহণ করেন ।
উল্লেখ্য, মাউন্ট নুপৎসে-তে প্রথম বিদেশী যিনি আরোহণ করেছিলেন, তিনি হলেন মিঃ ডেনিস ডেভিস । সঙ্গে ছিলেন শেরপা তাশি । তারিখটি ছিল ১৯৬১ ১৬ মে । পরের দিন মিঃ জো ওয়ামস্লের নেতৃত্বে ব্রিটিশ অভিযাত্রী দলের সদস্য মিঃ ক্রিস বনিংটন, লেস ব্রাউন, জেমস সোয়ালো এবং পেম্বা শেরপা মাউন্ট নপৎসে আরোহণ করেন।
SSS/AP/RAB
(Visitor Counter : 12
রেলমন্ত্রক
ভারতীয় রেল ওএইচই বিদ্যুৎ বাহিত লাইনে এই প্রথম সফলভাবে দ্বিতল পণ্য বহনকারী ট্রেন চালিয়ে বিশ্বে নতুন একটি মানদন্ড তৈরী করেছে
গত ১লা এপ্রিল ২০২০, থেকে ১০ জুন ২০২০ পর্যন্ত ভারতীয় রেল নিরবচ্ছিন্ন ২৪X৭ পণ্যবাহী ট্রেনের মাধ্যমে ১৭৮.৬৮ মিলিয়ন টন পণ্য পরিবহন করেছে
২২.০৩.২০২০ থেকে ১০.০৬.২০২০ পর্যন্ত মোট ৩,৮৯৭ টি পার্সেল ট্রেনের মাধ্যমেও মোট ১,৩৯,১৯৬ টন পণ্য বহন করা হয়েছে
নতুন দিল্লি, ১১ জুন, ২০২০
ভারতীয় রেলের পশ্চিম অঞ্চল, এই প্রথম ৭.৫৭ মিটার উচ্চ ওভারহেড তারের ব্যবস্থা বা হাইরাইস ওভারহেড ইকুইপমেন্ট স্থাপন করে সফলভাবে দ্বিতল পণ্যবহনকারী ট্রেন চালিয়ে বিশ্বে নতুন এক মানদণ্ড তৈরী করেছে। এধরণের সাফল্য বিশ্বে এই প্রথম এবং এর মাধ্যমে গ্রীন ইন্ডিয়া বা সবুজ ভারত গড়ে তুলতে ভারতীয় রেলের উদ্যোগ আরও সম্প্রসারিত হল। ভারতীয় রেলই প্রথম ওএইচই অঞ্চলে উঁচু প্যান্টোগ্রাফের মাধ্যমে দ্বিতল পণ্যবাহী ট্রেন বা ডাবল স্ট্যাক কন্টেনার চালানোর কৃতিত্ব অর্জন করল। গুজরাটের পালানপুর ও বোতাদ স্টেশনের মধ্যে ১০ জুন,২০২০ এই সফল ট্রেন চলাচল সম্পন্ন হয়েছে।
পণ্য পরিবহনে গতি, নতুনত্ব, স্বনির্ভরতা আনতে এ ধরনের উদ্যোগ গ্রহণ করা হয়েছে। কোভিড লকডাউনে যে সময় নষ্ট হয়েছে তা পূরণ করতে গত বছরের তুলনায় অতিরিক্ত পণ্য পরিবহণ করার লক্ষ্যে মন্ত্রক বিভিন্ন ব্যবস্থা গ্রহণ করেছে।
গত ১লা এপ্রিল, ২০২০ থেকে ১০ জুন, ২০২০ পর্যন্ত ভারতীয় রেল নিরবচ্ছিন্ন ২৪X৭ পণ্যবাহী ট্রেনের মাধ্যমে ১৭৮.৬৮ মিলিয়ন টন পণ্য পরিবহন করেছে।
গত ২৪.০৩.২০২০ থেকে ১০.০৬.২০২০ পর্যন্ত ৩২.৪০ লক্ষ ওয়াগন সরবরাহ ব্যবস্থা কে সচল রেখেছে। এর মধ্যে ১৮ লক্ষেরও বেশি ওয়াগন সারা দেশে খাদ্যশস্য, নুন, চিনি, দুধ, ভোজ্যতেল, পেঁয়াজ, ফলমূল ও শাকসবজি, পেট্রোলিয়ামজাত পণ্য, কয়লা, সার ইত্যাদি প্রয়োজনীয় পণ্য পরিবহন করেছে। গত ১লা এপ্রিল, ২০২০ থেকে ১০ জুন, ২০২০ পর্যন্ত ভারতীয় রেল ১২.৭৪ মিলিয়ন টন পণ্য পরিবহণ করেছে, আগের বছরে তা ছিল ৬.৭৯ মিলিয়ন টন।
এছাড়াও ২২.০৩.২০২০ থেকে ১০.০৬.২০২০ পর্যন্ত ৩,৮৯৭ টি পার্সেল ট্রেন চালানো হয়েছে যার মধ্যে ৩,৭৯০ টি ট্রেন নির্দিষ্ট সময় সারণী মেনেই চলেছে। এই সমস্ত ট্রেনগুলিতে মোট ১,৩৯,১৯৬ টন পণ্য পরিবহন করা হয়েছে।
(CG/TG
বিজ্ঞানওপ্রযুক্তিমন্ত্রক
বিজ্ঞানীদের দেশীয় পদ্ধতিতে মুখের ভিতর থেকে লালারসের নমুনা সংগ্রহের উপাদান উদ্ভাবন
নতুনদিল্লি, ৬ জুন, ২০২০
বর্তমানে বিশ্বজুড়ে মহামারীর প্রেক্ষিতে মুখের ভেতর থেকে লালারসের নমুনা সংগ্রহের উপাদানের চাহিদা প্রচুর। আর বিদেশ থেকে এই সব জিনিস আনা ব্যয়সাধ্য ও সময়সাপেক্ষ। বিজ্ঞান ও শিল্প গবেষণাগার পরিষদের  অধীনস্থ পুণের ন্যাশনাল কেমিক্যাল ল্যাবোরেটরি  কোভিড-১৯ এর সংক্রমণের পরীক্ষার জন্য লালারসের নমুনা সংগ্রহের উপাদান সম্পূর্ণ দেশিয় প্রযুক্তিতে উদ্ভাবন করেছে।
এনসিএল-এর বিজ্ঞানীরা এই উদ্ভাবনের নাম দিয়েছেন ন্যাসোফ্যারিঞ্জেল সোয়াব। একটি ফাঁপা প্লাস্টিকের ছোট্ট লাঠির  উপর দাঁত মাজার ব্রাশের মত সিন্থেটিক ব্রিসল থাকে। তবে এই ব্রিসলের আয়তন সমান এবং এগুলি খুব ছোট হয়। পলিমার দিয়ে তৈরি এই ব্রিসলগুলি শ্বাসনালী ও খাদ্যনালীর সংযোগস্থল থেকে  লালারসের নমুনা সংগ্রহ করে। এই নমুনা পরীক্ষা করে বলা যায় কেউ কোভিড-১৯ সংক্রমিত হয়েছেন কি না।
সিএসআইআর-এর নির্দেশিকা মেনে কোভিড-১৯ প্রযুক্তি হস্তান্তর নীতি অনুসারে মুম্বাই ভিত্তিক একটি সংস্থাকে এনসিএল তাদের উদ্ভাবিত ন্যাসোফ্যারিঞ্জেল সোয়াব তৈরির প্রক্রিয়াটি পাঠিয়েছে। এই সংস্থা মান বজায় রেখে প্রতিদিন ১ লক্ষ ন্যাসোফ্যারিঞ্জেল সোয়াব তৈরি করবে।
(CG/CB
অর্থমন্ত্রক
প্রায় ৬৮৫ কোটি ভুয়ো ইনভয়েস তৈরি করে সুবিধা নেওয়ার চক্র ফাঁস
নয়াদিল্লী, ১২ নভেম্বর, ২০২০
নির্দিষ্ট তথ্যের ভিত্তিতে জিএসটিএন এবং ই-ওয়ে বিলের পোর্টাল থেকে প্রাপ্ত তথ্যের ওপর ভিত্তি করে সিজিএসটি-র দক্ষিণ দিল্লী কমিশনারেটের আধিকারিকরা ভুয়ো সংস্থার জিএসটিআইএন-এর ইনভয়েস ও ই-বিল সংক্রান্ত একটি সিন্ডিকেটের সন্ধান পেয়েছেন।
নতুন দিল্লীর মহিপালপুরের এল১০এ গঙ্গা টাওয়ারের মেসার্স বনগঙ্গা ইমপেক্সের বিরুদ্ধে একটি মামলা রুজু করা হয়েছে౼ .
প্রাথমিক তদন্তে জানা গেছে ই-ওয়ে এবং জিএসটিএন পোর্টাল থেকে প্রাপ্ত তথ্য অনুসারে মেসার্স বনগঙ্গা ইমপেক্স অস্তিত্বহীন ৪৮টি সংস্থার ইনভয়েস তৈরি করেছে। এরপরে সেই সংস্থাগুলি থেকে জিনিসপত্রের আদান-প্রদান করা হয়েছে এবং আইটিসি হস্তান্তর করা হয়েছে। অন্তিম পর্বে সমস্ত সরবরাহকারীর আইটিসি মেসার্স বনগঙ্গা ইমপেক্সের কাছে পৌঁছেছে। এরপর ওই সংস্থা নিবন্ধীকৃত নয় এমন সরবরাহকারীদের থেকে পণ্য রপ্তানীর রিফান্ডের সুবিধা নিয়েছে। ই-ওয়ে বিল তৈরি করার সময় দু-চাকার গাড়ি, বাস, জেসিবি, বেসরকারী গাড়ি, অ্যাম্বুলেন্স ইত্যাদির নাম্বার ব্যবহার করা হয়েছে।
মেসার্স বনগঙ্গা ইমপেক্স ৬৮৫ কোটি টাকার আর্থিক লেনদেনের হিসেব দেখিয়ে প্রায় ৫০ কোটি টাকার জিএসটি দেখিয়ে সেখান থেকে ৩৫ কোটি টাকা রিফান্ড বাবদ সংগ্রহ করেছে।
এই চক্রে মেসার্স বনগঙ্গা ইমপেক্সের অংশীদার শ্রী রাকেশ শর্মা সবথেকে বেশি উপকৃত হয়েছেন। তাকে ৯ই নভেম্বর গ্রেপ্তার করে সাকেতের মেট্রোপলিটান ম্যাজিস্ট্রেটের আদালতে তোলা হয়। বিচারক তাকে ১৪ দিনের জেল হেফাজতে পাঠান। এ বিষয়ে আরও তদন্ত চলছে।
CG/CB/NS
(Visitor Counter : 184
শ্রমওকর্মসংস্থানমন্ত্রক
ব্রিকস দেশগুলির মধ্যে প্রথম ব্রিকস কর্মসংস্থান সংক্রান্ত কর্মীগোষ্ঠীর বৈঠক
নয়াদিল্লি, ১৩ মে, ২০২১
ব্রিকস গোষ্ঠীভুক্ত দেশগুলির মধ্যে প্রথম ব্রিকস কর্মসংস্থান সংক্রান্ত কর্মীগোষ্ঠীর প্রথম বৈঠক নতুন দিল্লিতে সুষমা স্বরাজ ভবনে ১১-১২ মে ভার্চ্যুয়াল পদ্ধতিতে আয়োজিত হয়। এই বৈঠকে পৌরোহিত্য করেন কেন্দ্রীয় শ্রম ও কর্মসংস্থান মন্ত্রকের সচিব শ্রী অপুর্ব চন্দ্র। উল্লেখ করা যেতে পারে, ভারত এ বছর ব্রিকস-এর সভাপতির দায়িত্ব গ্রহণ করেছে। কর্মীগোষ্ঠীর প্রথম বৈঠকে আলোচ্য বিষয়গুলির মধ্যে ছিল – ব্রিকস দেশগুলির মধ্যে সামাজিক নিরাপত্তা সংক্রান্ত চুক্তি বাস্তবায়নে উৎসাহদান, শ্রম নিবিড় বাজারের সঠিক রূপদান, শ্রমিক বাহিনীতে মহিলাদের অংশগ্রহণ সহ শ্রম বাজারে আংশিক সময়ের কর্মী  ও শ্রমিক সংগঠনের  সঙ্গে যুক্ত কর্মীদের ভূমিকা।
ব্রিকস গোষ্ঠীভুক্ত ব্রাজিল, রাশিয়া, ভারত, চিন ও দক্ষিণ আফ্রিকার প্রতিনিধিরা ছাড়াও এই ভার্চ্যুয়াল বৈঠকে আন্তর্জাতিক শ্রম সংগঠন এবং আন্তর্জাতিক সামাজিক সুরক্ষা এজেন্সির আধিকারিকরা যোগ দেন। এই দুই আন্তর্জাতিক সংগঠনের আধিকারিকরা উপরোক্ত বিষয়গুলিতে তাঁদের মূল্যবান মতামত জানান। বৈঠকে ভারতীয় প্রতিনিধিদলে ছিলেন মন্ত্রকের বিশেষ সচিত শ্রীমতী অনুরাধা প্রসাদ, যুগ্ম সচিব শ্রী আর কে গুপ্তা সহ শ্রম ও কর্মসংস্থান মন্ত্রকের নির্দেশক শ্রী রূপেশ কুমার ঠাকুর।
সামাজিক সুরক্ষা সম্পর্কিত চুক্তির বিষয়ে সদস্য রাষ্ট্রগুলি চুক্তির রূপায়ণ ও তা কার্যকর করার ব্যাপারে আলাপ-আলোচনা আরও এগিয়ে নিয়ে যাওয়ার পক্ষে জোড়ালো সওয়াল করেন। অন্যদিকে, আন্তর্জাতিক শ্রমিক সংগঠন এবং সামাজিক সুরক্ষা এজেন্সির আধিকারিকরা এই চুক্তি বাস্তবায়নের ক্ষেত্রে যাবতীয় কারিগরি সহায়তা দেওয়ার বিষয়ে আগ্রহের কথা প্রকাশ করেন। উল্লেখ করা যেতে পারে, সামাজিক সুরক্ষা চুক্তি কার্যকর হলে তা বিভিন্ন দেশে কর্মরত শ্রমিকদের স্বার্থ রক্ষায় গুরুত্বপূর্ণ ভূমিকা নেবে। এমনকি তাঁদের কষ্টার্জিত অর্থ কোনরকম কাটছাট ছাড়াই বাড়িতে পাঠাতে পারবেন। এর ফলে, যে দেশে শ্রমিকরা কাজ করছেন সেই দেশটি সহ যে দেশ থেকে কর্মীরা কাজের জন্য গেছেন সেই দেশটিও সমান লাভবান হবে।
শ্রম নিবিড় বাজারের সঠিক রূপদান প্রসঙ্গে ব্রিকস গোষ্ঠীভুক্ত দেশগুলি বিভিন্ন পদক্ষেপের কথা উল্লেখ করে। তারা বলে, কোভিড-১৯ পরিস্থিতি কিভাবে শ্রম নিবিড় বাজার ব্যবস্থার সম্প্রসারণে ঝুঁকি বাড়িয়েছে।
শ্রমিক বাহিনীতে মহিলাদের অংশগ্রহণ প্রসঙ্গে সদস্য দেশগুলি মহিলাদের আরও অংশগ্রহণ বাড়ানোর ব্যাপারে দৃঢ় অঙ্গীকারের কথা জানায়। সদস্য দেশগুলি সামাজিক সুরক্ষা ব্যবস্থার মধ্যে মহিলা শ্রমিকদেরকেও সামিল করার ব্যাপারে জোড়ালো সওয়াল করেন। এর ফলে, অপ্রচলিত ক্ষেত্রের সঙ্গে যুক্ত মহিলা শ্রমিকরাও লাভবান হবেন। শ্রমিক বাহিনীতে মহিলাদের অংশগ্রহণের ক্ষেত্রে কোভিড-১৯ মহামারীর প্রভাব নিয়েও বৈঠকে আলোচনা হয়েছে।
শ্রম বাজারে আংশিক সময়ের কর্মী এবং কোনও সংগঠনের সঙ্গে যুক্ত শ্রমিকদের বিষয় নিয়ে সদস্য দেশগুলির মধ্যে বিস্তারিত আলোচনা হয়েছে। শ্রম বাজারের দুনিয়ায় শ্রমক্ষেত্রে সংস্কারে ডিজিটাল পদ্ধতির প্রয়োগ আমূল পরিবর্তন নিয়ে এসেছে বলে বৈঠকে জানানো হয়। এছাড়াও, সামাজিক সুরক্ষার সম্প্রসারণ সহ সদস্য দেশগুলি শ্রমিক কল্যাণে যে সমস্ত ব্যবস্থা নিয়েছে এবং যে ধরনের চ্যালেঞ্জের মুখোমুখি হয়েছে সে সম্পর্কেও আলোচনা হয়েছে।
অত্যন্ত সৌহার্দ্যপূর্ণ পরিবেশে সদস্য দেশগুলির মধ্যে খোলামেলা আলোচনা হয়েছে। এই বৈঠকে সদস্য দেশগুলির পাশাপাশি আন্তর্জাতিক শ্রমিক সংগঠনগুলির প্রতিনিধিরাও শ্রমিক শ্রেণীর কল্যাণে যে সমস্ত চ্যালেঞ্জের মুখোমুখি হচ্ছেন তা নিরসনের জন্য গৃহীত সেরা পন্থা-পদ্ধতি সম্পর্কে নিজেদের অভিজ্ঞতার কথা বিনিময় করেন।
CG/BD/DM
(Visitor Counter : 146
মানবসম্পদবিকাশমন্ত্রক
শিক্ষা প্রতিমন্ত্রী শ্রী সঞ্জয় ধোতরে কেভিএস প্রতিষ্ঠা দিবস -২০২০ তে ভার্চুয়াল মাধ্যমে ভাষণ দিয়েছেন
নতুন দিল্লি, ১৫ ডিসেম্বর, ২০২০
শিক্ষা প্রতিমন্ত্রী শ্রী সঞ্জয় ধোতরে আজ কেন্দ্রীয় বিদ্যালয় সংগঠন এর প্রতিষ্ঠা দিবসে ভার্চুয়াল মাধ্যমে ভাষণ দিয়েছেন। অনুষ্ঠানে বিদ্যালয় শিক্ষা ও সাক্ষরতা বিভাগের সচিব শ্রীমতি অনিতা কারওয়াল, কেভিএস কমিশনার শ্রীমতী নিধি পান্ডে এবং মন্ত্রকের শীর্ষ আধিকারিকরা উপস্থিত ছিলেন।
মন্ত্রী বলেন, কেন্দ্রীয় বিদ্যালয়গুলি প্রকৃত অর্থে ভারতের আসল চিত্র উপস্থাপন করে। কারণ এই বিদ্যালয়ে গ্রাম, শহর, ধনী, দরিদ্র প্রত্যেকেই শিক্ষা গ্রহণ করতে পারে। কেন্দ্রীয় বিদ্যালয়ের শিক্ষার্থীদের সর্বাত্মক উন্নয়নের জন্য প্রদত্ত সুযোগগুলি অন্যান্য বিদ্যালয়ের শিক্ষার্থীদের চেয়ে আলাদা করে তোলে। তিনি আরও জানান, আজ কেন্দ্রীয় বিদ্যালয়ের শিক্ষার্থীরা প্রশাসনিক, খেলাধুলা, বিজ্ঞান প্রতিটি ক্ষেত্রেই নেতৃত্ব দিচ্ছেন।
শ্রী ধোতরে বলেন যে, নতুন শিক্ষানীতিতে ভবিষ্যত প্রজন্মকে ভাল ও সচেতন নাগরিক হিসাবে প্রস্তুত করার দিকে জোর দেওয়া হয়েছে। কেভিএস নতুন শিক্ষা নীতি বাস্তবায়নে গুরুত্বপূর্ণ ভূমিকা পালন করবে বলেও তিনি জানান। মন্ত্রী বলেন যে, সামাজিক কারণ সম্পর্কিত যে কোনও ভাল উদ্যোগ সর্বদা কেন্দ্রীয় বিদ্যালয় দিয়ে শুরু হয়। পরিবেশ সুরক্ষা হোক বা এক ভারত শ্রেষ্ঠ ভারত- কেন্দ্রীয় বিদ্যালয়গুলি এই সমস্ত উদ্যোগ কার্যকরী করে তুলতে গুরুত্বপূর্ণ ভূমিকা পালন করেছে। তিনি বলেন কেন্দ্রীয় বিদ্যালয়গুলি স্বনির্ভর ভারত গঠনে উল্লেখযোগ্য ভূমিকা পালন করবে।
কেভিএস কমিশনার শ্রীমতি নিধি পান্ডে বলেন যে, ১৯৬৩ সালে ২০টি রেজিমেন্টাল স্কুল নিয়ে কেভিএস যাত্রা শুরু করেছিল, এখন সারা দেশে ১২৪৫ টি বিদ্যালয়ে ১৩ লাখেরও বেশি শিক্ষার্থীকে মানসম্মত শিক্ষা শিক্ষা পৌঁছে দেওয়া হয়। তিনি বলেন সিবিএসই'র আওতায় এ বছরে কেভিএসে দ্বাদশ শ্রেণিতে পাসের হার ৯৮.৬২ শতাংশ।
শ্রীমতি পান্ডে বলেন যে, কেন্দ্রীয় বিদ্যালয় সংস্থা শিক্ষার্থীদের সামগ্রিক বিকাশের জন্য খেলাধুলা এবং শারীরিক ক্রিয়াকলাপের প্রতি সর্বাত্মক গুরুত্ব দিয়ে কাজ করছে। একইভাবে, অটল টিঙ্কারিং ল্যাব, জাতীয় শিশু বিজ্ঞান কংগ্রেসের মতো কর্মসূচির মাধ্যমে বৈজ্ঞানিক ভাবধারায় নজর দেওয়া হয়েছে। তিনি আরও জানান যে কেভিএস জাতীয় শিক্ষানীতি কার্যকর করতে সম্পূর্ণরূপে সহয়তা প্রদান করবে।